Nagu näha võis, polnud meeskond "Odeoli" varustamisel kitsi olnud. "Odeoli" pardal leidus impeeriumi ajal laialt kasutatud "orbiidiröövel" -  lihtne, kuid salastatud seade, mis laeva automaatselt võõral orbiidil teatud arvu kraadide kaugusel omanikust hoidis, segades ka radaripilti. Belo oli end sappa haakinud vanale kaitsesatelliidile, mis, nagu selline aegunud praht ikka, suuruselt piisavalt hiiglaslik. Satelliit oli juba ammu stabiilsuse kaotanud ja arvatavasti pidi peatselt alla võetama - et Belo valis nii põhjaliku maskeeringu, tegi mulle heameelt. Meid peeti tõsisteks vastasteks. Belo raatsis meie petmiseks topelt rikkuda kosmoselennu  reegleid.